10.pielikums nolikumam 
[bookmark: _Hlk3555088]"Ventilācijas un gaisa kondicionēšanas iekārtu tehniskā apkope, 
ventilācijas sistēmu apsekošana un tīrīšana 
Rēzeknes valstspilsētas pašvaldības struktūrvienību ēkās"
 (iepirkuma identifikācijas Nr.RVP 2026/54)

IEPIRKUMA LĪGUMA (PROJEKTS)
Par …
Rēzeknē,           
                     			 	                                       (Datums)

______________________, reģistrācijas Nr. _________________, tās ________________________ personā, kur_ darbojas uz nolikuma pamata, turpmāk – Pasūtītājs, no vienas puses, 

un ___________________, reģistrācijas Nr. ______________, tās ___________ _________________ personā, kur_ darbojas uz ____________ pamata, turpmāk – Izpildītājs, no otras puses, turpmāk abas kopā – Puses, katra atsevišķi – Puse,
pamatojoties uz Rēzeknes valstspilsētas pašvaldības veiktā iepirkuma "Ventilācijas un gaisa kondicionēšanas iekārtu tehniskā apkope, ventilācijas sistēmu apsekošana un tīrīšana Rēzeknes valstspilsētas pašvaldības struktūrvienību ēkās" (ar IDNr.RVP 2026/54) __.daļas ("_____________") rezultātiem noslēdz šādu līgumu, turpmāk – Līgums:

1. LĪGUMA PRIEKŠMETS
0. Pasūtītājs uzdod un Izpildītājs apņemas ar saviem resursiem veikt ventilācijas sistēmu/ gaisa kondicionēšanas sistēmu servisa apkopi, turpmāk – Pakalpojumi, un to remontu, turpmāk – Remontdarbi, Pasūtītāja un Pasūtītāja struktūrvienību objektos, pamatojoties uz 2016.gada 19.aprīļa Ministru kabineta noteikumiem Nr.238 "Ugunsdrošības noteikumi", atbilstoši Līguma prasībām, tehniskajai specifikācijai (Līguma 1.pielikums) un finanšu piedāvājumam (Līguma 2.pielikums).
0. Izpildītāja sniedzamo Pakalpojumu apjoms noteikts tehniskajā specifikācijā un veicams par finanšu piedāvājumā norādīto cenu un ietver darbus atbilstoši iekārtu ražotāja un normatīvo aktu prasībām.
0. Izpildītājs sniedz Pakalpojumus Pasūtītāja objektos saskaņā ar grafiku (Līguma 3.pielikums), vienojoties ar Pasūtītāju/ ar katru Pasūtītāja struktūrvienību atsevišķi par Pakalpojumu sniegšanas laiku, darba dienās no plkst. 8:00 līdz 16:30. 
0. Remontdarbi tiek veikti pēc Pasūtītāja pieprasījuma avārijas gadījumu novēršanai.  Par neatliekamajiem remontdarbiem ir uzskatāmi tādi mehānisko ventilācijas sistēmu/ gaisa kondicionēšanas sistēmu bojājumu likvidācijas darbi, kas novērš draudus cilvēku drošībai, pēc iespējas īsākā laikā posmā atjauno nepieciešamo gaisa apmaiņu mācību/ darba telpās lai nodrošinātu gaisa kvalitāti atbilstoši normatīvo aktu prasībām.
0. Izpildītāja izsaukumu, lai sniegtu Pakalpojumus, konstatētu un novērstu bojājumus vai veiktu nepieciešamos ventilācijas sistēmu/ gaisa kondicionēšanas sistēmu Remontdarbus, reģistrē Pasūtītāja 11.5.2.apakšpunktā noteiktā pilnvarotā persona, izmantojot tālr. Nr.______, e-pasts:_______, kā arī izsaukumu apstiprina rakstiski.
0. Izpildītājam jāsaskaņo Pakalpojumu sniegšanas laiks un Pakalpojumi ar Pasūtītāju pirms to uzsākšanas.

1. LĪGUMCENA UN NORĒĶINU KĀRTĪBA
1. Līguma kopējā summa bez iekļauta pievienotās vērtības nodokļa (turpmāk – PVN), ir līdz _________ EUR (summa vārdiem). PVN tiek maksāts atbilstoši Latvijas Republikas normatīvo aktu prasībām.
1. Pasūtītājam nav pienākums apgūt visu Līguma summu.
1. Pakalpojumu cenā iekļauti visi iespējamie izdevumi, kas var rasties Izpildītājam sakarā ar Pakalpojumu sniegšanu tostarp visi nodokļi un nodevas, izņemot PVN.
1. Pakalpojumu cenas ir norādītas Izpildītāja iesniegtajā finanšu piedāvājumā. Pakalpojumu cenas ir nemainīgas visā Līguma izpildes laikā.
1. Samaksa par Remontdarbiem, ārkārtas izsaukumu tiek veikta saskaņā ar finanšu piedāvājumā norādīto izcenojumu (Līguma 2.pielikums), kas sevī neietver materiālu un rezerves daļu izmaksas. Ārpuskārtas Remontdarbu izmaksas Izpildītājs saskaņo ar Pasūtītāja pārstāvi, iesniedzot Remontdarbu izmaksu aprēķinu. Pasūtītājam ir tiesības pārbaudīt izmaksu aprēķinā norādīto Remontdarbiem nepieciešamo materiālu un rezerves daļu tirgus vērtību un pieprasīt samazināt tās gadījumā, ja Izpildītājs nosaka nepamatoti augstas cenas.
1. Pasūtītājs apņemas samaksāt Izpildītājam par saņemtajiem Pakalpojumiem saskaņā ar abpusēji parakstītu pieņemšanas – nodošanas aktu un Izpildītāja iesniegto rēķinu 15 (piecpadsmit) kalendāro dienu laikā no rēķina saņemšanas dienas.
1. Pasūtītājs Remontdarbu apmaksu veic saskaņā ar abpusēji parakstītu pieņemšanas – nodošanas aktu un Izpildītāja iesniegto rēķinu 15 (piecpadsmit) kalendāro dienu laikā no rēķina saņemšanas dienas.
1. Ja Pasūtītājam ir iebildumi pret Pakalpojumu vai Remontdarbu kvalitāti un pieņemšanas – nodošanas akts abpusēji netiek parakstīts vai parakstīts ar Pasūtītāja iebildumiem, tad Pakalpojumi vai Remontdarbi netiek apmaksāti, kamēr Izpildītājs nav novērsis trūkumus.
1. Visi maksājumi Līguma ietvaros Izpildītājam tiek veikti uz Izpildītāja norādīto bankas kontu.
1. Par samaksas brīdi uzskatāms bankas atzīmes datums Pasūtītāja maksājuma uzdevumā.
1. Katra no Pusēm sedz savus izdevumus par bankas pakalpojumiem, kas saistīti ar bankas pārskaitījumiem.
1. Ja Izpildītājs iesniedz elektronisko rēķinu, tam jāatbilst Ministru kabineta 2019.gada 9.aprīļa noteikumiem Nr. 154 "Piemērojamais elektroniskā rēķina standarts un tā pamatelementu izmantošanas specifikācija un aprites kārtība".
1. Ja Izpildītājs ir iesniedzis nepareizi aizpildītu un/ vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

1. LĪGUMA IZPILDES TERMIŅŠ
1. 
1. 
1. 
2. Līgums stājas spēkā ar tā abpusējas parakstīšanas brīdi un ir spēkā 12 (divpadsmit) mēnešus/ Līgums stājas spēkā ar tā abpusējas parakstīšanas brīdi un ir spēkā 12 (divpadsmit) mēnešus vai līdz Pušu saistību pilnīgai izpildei, vai līdz Līguma 2.1.punktā noteiktās Līguma summas apguvei, atkarībā no tā, kurš no nosacījumiem iestājas pirmais.

1. 
2. 
3. 
4. PUŠU TIESĪBAS UN PIENĀKUMI
4.1. Pasūtītājs:
4.1.1. veic maksājumus Līgumā noteiktajos termiņos un apmērā;
4.1.2. nodrošina Izpildītājam visus nepieciešamos darba apstākļus (telpas, elektrības piegādi u.tml.) ar šo Līgumu uzņemto saistību izpildei;
4.1.3. informē Izpildītāju par izdarītajām izmaiņām Pasūtītāja objektos, tajā skaitā, par piekļūšanu tiem vai izmaiņām to darbības parametros;
4.1.4. nepieciešamības gadījumā nodrošina Izpildītāju ar visu tā rīcībā esošo ventilācijas sistēmu/ gaisa kondicionēšanas sistēmu tehnisko dokumentāciju;
4.1.5. nodrošina Izpildītājam autotransporta stāvvietu, kā arī nepieciešamās caurlaides iekļūšanai Pasūtītāja telpās;
4.1.6. ir tiesīgs prasīt un saņemt no Izpildītāja Līgumā noteikto saistību izpildi;
4.1.7. ir tiesīgs jebkurā Pakalpojumu sniegšanas vai Remontdarbu veikšanas posmā veikt Pakalpojumu vai Remontdarbu izpildes atbilstības pārbaudi visiem Līguma nosacījumiem;
4.1.8. ir tiesīgs samazināt vai palielināt Pasūtītāja apkalpojamo objektu skaitu, rakstiski vienojoties ar Izpildītāju. 
4.2. Izpildītājs:
4.2.1. kvalitatīvi sniedz Pakalpojumus un Remontdarbu servisa apkalpošanu saskaņā ar Līguma noteikumiem un Latvijas Republikas normatīvo aktu prasībām, nodrošina garantijas apkalpošanu tā sniegtajiem Pakalpojumiem un veiktajiem Remontdarbiem;
4.2.2. izmanto tikai Latvijā sertificētus būvizstrādājumus un citus materiālus Līgumā noteikto Remontdarbu veikšanai un Pakalpojumu sniegšanai. Ventilācijas iekārtām/ gaisa kondicionēšanas iekārtām apņemas pielietot tikai rūpnieciski ražotos atbilstošas klases filtrus, veicot to nomaiņu saskaņā ar Pasūtītāja tehnisko specifikāciju/ saskaņoto grafiku un iesniedzot ekspluatācijas īpašību deklarācijas Pasūtītājam kopā ar darbu nodošanas – pieņemšanas aktiem;
4.2.3. nenodrošina garantijas apkalpošanu bojājumiem, kuri radušies Pasūtītāja vainas vai ventilācijas sistēmu/ gaisa kondicionēšanas sistēmu nepareizas ekspluatācijas dēļ;
4.2.4. veic Pasūtītāja ventilācijas sistēmu/ gaisa kondicionēšanas sistēmu Remontdarbus un rezerves detaļu iegādi tikai pēc abpusējas Remontdarbu izmaksu tāmes saskaņošanas;
4.2.5. apņemas nodrošināt kvalificēta tehniskā personāla ierašanos:
4.2.5.1. bojājumu novēršanai jebkurā objektā atbilstoši tehniskajā specifikācijā norādītājiem termiņiem;
4.2.5.2. citos gadījumos – atbilstoši Pušu pārstāvju saskaņotajam Pakalpojuma sniegšanas laikam. 
4.2.5.3. citos gadījumos saskaņā ar grafiku.
4.2.6. regulāri informē Pasūtītāju par Pakalpojumu darbu izpildi un paraksta pieņemšanas – nodošanas aktu par sniegtajiem Pakalpojumiem;
4.2.7. nekavējoties pēc Pasūtītāja pieprasījuma saņemšanas iesniedz ar Līguma izpildi saistīto informāciju (pārskatu, atskaites);
4.2.8. veic nepieciešamos pasākumus gadījumos, kad radušās problēmas un var tikt kavēta pienācīga Līguma izpilde;
4.2.9. ventilācijas sistēmu/ gaisa kondicionēšanas sistēmu darbības nodrošināšanai pēc garantijas perioda savlaicīgi brīdina Pasūtītāju par nepieciešamību iepirkt materiālus un piederumus, kas nepieciešami Remontdarbu veikšanai;
4.2.10. nodrošina iekārtas transportēšanu uz specializēto darbnīcu par saviem līdzekļiem, ja nav iespējams Remontdarbus veikt uz vietas;
4.2.11. pēc Pasūtītāja lūguma nodrošina citus pakalpojumus, kas nav atrunāti Līgumā, bet kurus paredz 2016.gada 19.aprīļa Ministru kabineta noteikumu Nr.238 "Ugunsdrošības noteikumi" vai citu normatīvo aktu nosacījumi, vai izmaiņas likumdošanā attiecībā uz mehānisko un dabisko ventilācijas sistēmu uzturēšanu. Tāda pakalpojuma apmaksa tiek atrunāta atsevišķi pēc abpusēji saskaņotas tāmes, izmaksu apjoms nevar pārsniegt 10% (desmit procentus) no kopējās Līguma summas;
4.2.12. sniedzot Līgumā paredzētos Pakalpojumus, ievēro visus drošības tehnikas, ugunsdrošības noteikumus, kā to nosaka Latvijas Republikas spēkā esošie normatīvie akti;
4.2.13. pēc Pasūtītāja lūguma, sadarbībā ar Pasūtītāja automātisko siltummezglu aprīkojuma apkalpotāju, konsultē un sniedz atbalstu ventilācijas sistēmas darbības konfigurēšanā enerģijas patēriņa samazinājumam, ievērojot Latvijas Republikas spēkā esošo normatīvo aktu prasības; 
4.2.14. Pakalpojumu sniegšanas procesā veic pasākumus, kas nepieļauj pastiprinātu izgarojumu vai putekļu izplatīšanos, nodrošinot to savākšanu, kā arī saudzīgi izturas pret Pasūtītāja īpašumu;
4.2.15. sniedzot Pakalpojumu, kas var traucēt Pasūtītāja darbībai (troksnis, vibrācija u.t.t.), konkrētās darbības saskaņo ar Pasūtītāju, rakstiski paziņojot vismaz 3 (trīs) darba dienas pirms plānotajām darbībām;
4.2.16. pilnā apmērā sedz Pasūtītājam no Līguma izrietošo zaudējumu atlīdzināšanu, ja tādi Pasūtītājam rodas Izpildītāja vainas dēļ;
4.2.17. garantē, ka tam ir derīgas visas nepieciešamās speciālās atļaujas, licences vai sertifikāti Pakalpojumu sniegšanai;
4.2.18. Izpildītājs apņemas Līguma izpildē neiesaistīt Padomes Regulas (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā[footnoteRef:1], noteikumu 5.k panta 1.punktā minētās personas. [1:  Padomes Regula (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 
https://eur-lex.europa.eu/legal-content/LV/TXT/?uri=CELEX:32022R0576#ntr*7-L_2022111LV.01000101-E0010] 

4.2.19. Izpildītājs apņemas, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi[footnoteRef:2], [footnoteRef:3]. [2:  Pakalpojuma izcelsme nosakāma pēc paša piegādātāja izcelsmes valsts – juridiskām personām vadās pēc reģistrācijas valsts, fiziskām – pēc valstspiederības. Tātad pakalpojumu nedrīkst sniegt Krievijas Federācijā vai Baltkrievijas Republikā reģistrēti piegādātāji. Ja piegādātais ir fiziska persona, tas nedrīkst būt Krievijas vai Baltkrievijas pilsonis. https://www.iub.gov.lv/lv/media/11184/download?attachment ]  [3:  Atbilstoši Publisko iepirkumu likuma 2.2 panta noteikumiem, https://likumi.lv/ta/id/287760#p2_2] 


5. LĪGUMA GROZĪŠANA UN IZBEIGŠANA
5.1. Līgums var tikt grozīts, Pusēm savstarpēji vienojoties un parakstot attiecīgo vienošanos. Grozot Līgumu, Puses ņem vērā Publisko iepirkumu likuma 61. panta nosacījumus.
5.2. Līgumu var grozīt un papildināt, Pusēm par to rakstiski vienojoties vai Līgumā noteiktajā kārtībā. Līguma pielikumi, kā arī visi Līguma ietvaros rakstiski noformētie un Pušu parakstītie grozījumi, papildinājumi un akti ir neatņemamas Līguma sastāvdaļas.
5.3. Līguma grozījumus ierosina tā Puse, kas saskata grozījumu nepieciešamību, iesniedzot grozījumu ierosinājuma pamatojumu.
5.4. Pasūtītājs ir tiesīgs ierosināt veikt grozījumus Līgumā, ja to pieļauj Publisko iepirkumu likums un Līguma noteikumi, šādos gadījumos:
5.4.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
5.4.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu vai Līguma objektus (tai skaitā, izslēgt Pakalpojumus, kas sākotnēji tika iekļauti Līguma tehniskajā specifikācijā, bet kuru apjoms ir samazinājies vai iekļaut Pakalpojumus, tajā skaitā tādus, kas jau sākotnēji tika iekļauti Līguma tehniskajā specifikācijā (Līgumā minētā(s) Iekārta(s) var tikt aizstāta(s) ar citu (citām) Iekārtām), bet kuru apjoms ir palielinājies);
5.4.3. Līgums objektīvu, no Izpildītāja gribas neatkarīgu iemeslu dēļ, nav izpildāms, ja netiek veikti neparedzētie darbi.
5.5. Kopsumma par Līguma 5.4.punktos noteiktajiem grozījumiem nevar pārsniegt 10% (desmit procentus) no sākotnējās Līguma summas. 
5.6. Līgums var tikt izbeigts, Pusēm savstarpēji rakstiski vienojoties, vai, ja kāda no Pusēm iesniedza rakstisku pieprasījumu 1 (vienu) mēnesi iepriekš, vai arī Līgumā noteiktajā kārtībā.
5.7. Izpildītājam ir tiesības vienpusēji atkāpties no Līguma, ja Pasūtītājs neveic maksājumu Līguma noteiktajā kārtībā un termiņā, un kavējums pārsniedz 30 (trīsdesmit) dienas.
5.8. Pasūtītājs, rakstiski brīdinot Izpildītāju, ir tiesīgs vienpusēji lauzt Līgumu, ja:
5.8.1. Izpildītājs sniedz Pakalpojumus neatbilstoši Līguma noteikumiem vai neatbilstoši Latvijas Republikas spēkā esošo normatīvo  aktu prasībām;
5.8.2. Pasūtītājs konstatēja Izpildītāja vainu (nolaidīgu rīcību, nevērību, nekvalitatīvu izpildi, nesavlaicīgu izpildi, kavēšanu) pamatojošus apstākļus, kuru rezultātā Pasūtītājam radušies materiāli zaudējumi;
5.8.3. Ja Izpildītājs Līguma darbības laikā ir pieļāvis divus nekvalitatīvu Pakalpojumu sniegšanas gadījumus, ko Pasūtītājs noformējis ar defektācijas aktu;
5.8.4. Līguma izpildes laikā noskaidrojas, ka Izpildītājs nav spējīgs sniegt Pakalpojumus;
5.8.5. pēc Līguma noslēgšanas atklājas, ka, iesniedzot piedāvājumu iepirkumam, Izpildītājs ir apzināti sniedzis nepatiesu informāciju;
5.8.6. Izpildītājam pasludināta maksātnespēja;
5.8.7. ir apturēta Izpildītāja saimnieciskā darbība;
5.8.8. Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.9. Ja Pasūtītājs vienpusēji izbeidz Līgumu, pamatojoties uz Līguma 5.8.1.-5.8.4.apakšpunktu, Izpildītājs maksā Pasūtītājam līgumsodu 10% (desmit procentu) apmērā no Līguma summas 10 (desmit) kalendāro dienu laikā no dienas, kad Pasūtītājs paziņojis par Līguma laušanu. Līgums tiek uzskatīts par lauztu 5. (piektajā) dienā no paziņojuma par Līguma laušanu izsūtīšanas dienas pa pastu (ierakstīta vēstule) uz Izpildītāja juridisko adresi.
5.10. Ja Pasūtītājs lauž Līgumu 5.8.punktā norādītajos gadījumos, tam nav pienākums atlīdzināt jebkādus zaudējumus vai izdevumus, kādi Izpildītājam ir vai būtu radušies Līguma laušanas dēļ. 
5.11. Pasūtītājam ir tiesības vienpusēji lauzt Līgumu, ja pirms Līguma noslēgšanas Līguma 5.8.punktā minētie attiecīgie apstākļi bija pastāvējuši, bet Pasūtītajam tie nebija zināmi.
5.12. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū vai likumdošanā, izpildes grūtības un citi līdzīgi apstākļi nav pamats Līguma izbeigšanai no Izpildītāja puses.

6. PUŠU ATBILDĪBA
6.1. Puses ir atbildīgas par Līguma saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus. 
6.2. Par Pakalpojumu sniegšanas vai Remontdarbu izpildes dienu neievērošanu Izpildītājs maksā Pasūtītājam 0,5% (nulle komats piecus procentus) no Līguma summas par katru kavējuma dienu, bet ne vairāk kā 10% (desmit procentus) no kopējās Līguma summas.
6.3. Izpildītājs pēc Pasūtītāja pieprasījuma maksā līgumsodu sekojošos gadījumos un apmērā:
6.3.1. par Izpildītāja apliecinājumā (Līguma _.pielikums) norādītā speciālista piesaistes kārtības neievērošanu – 100,00 EUR (simts euro un 00 centi) par katru gadījumu;
6.3.2. par Līgumā 9.nodaļā norādītā personāla un/ vai apakšuzņēmēja nomaiņas vai piesaistes kārtības neievērošanu – 100,00 EUR (simts euro un 00 centi) par katru gadījumu;
6.3.3. par Līguma 4.2.5.apakšpunktā noteiktā termiņa neievērošanu – 20,00 EUR (divdesmit euro un 00 centi) par katru nokavēto stundu; 
6.3.4. par atkārtoti konstatētajiem Līguma 6.3.1.-6.3.3.apakšpunktos paredzētajiem pārkāpumiem Pasūtītājs ir tiesīgs aprēķināt Izpildītājam līgumsodu divkāršā apmērā.
6.4. Par samaksas nokavējumu, kuru pieļāvis Pasūtītājs, Izpildītājam ir tiesības pieprasīt Pasūtītāja nokavējuma procentus 0,5% (nulle komats piecus procentus) no nokavētā maksājuma summas par katru nokavējuma dienu, bet ne vairāk kā 10% (desmit procentus) no kopējās Līguma summas.
6.5. Gadījumā, ja Izpildītājs Līguma izpildē ietver Krievijas Federācijas un/vai Baltkrievijas Republikas izcelsmes būvizstrādājumu un citus materiālu un/vai pakalpojumus, Pasūtītājam ir tiesības piemērot Izpildītājam līgumsodu 0,2% (nulle komats divus procentus) apmērā no kopējās Līguma summas.
6.6. Gadījumā, ja Izpildītājs neiesniedz būvizstrādājumu un citu materiālu un/vai pakalpojumu izcelsmes dokumentus, kurus Pasūtītājs pieprasījis saskaņā ar Līguma 4.2.7.punkta noteikumiem, Pasūtītājam ir tiesības piemērot Izpildītājam līgumsodu 0,2% (nulle komats divus procentus) apmērā no kopējās Līguma summas 
6.7. Gadījumā, ja Izpildītājs ir sniedzis nepatiesu informāciju par būvizstrādājumu un citus materiālu un/vai pakalpojumu izcelsmi, Pasūtītājam ir tiesības piemērot Izpildītājam līgumsodu 0,2% (nulle komats divus procentus) apmērā no kopējās Līguma summas 
6.8. Ja Izpildītājs nesamaksā līgumsodu un/ vai nokavējuma procentus, Pasūtītājam ir tiesības līgumsoda un/ vai nokavējuma procentu summu ieturēt no Izpildītājam maksājamām summām. 
6.9. Līgumsoda un/ vai nokavējuma procentu apmaksa neatbrīvo Puses no Līguma saistību izpildes.

7. NEPĀRVARAMA VARA
7.1. Puses nav atbildīgas par Līguma saistību neizpildi vai nepienācīgu izpildi, ja iestājas nepārvaramas varas apstākļi, tādi kā ugunsgrēks, dabas stihijas, karš, jebkura rakstura karadarbības, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.
7.2. Pusei, kuras saistību izpildi apgrūtina nepārvaramas varas apstākļi, 3 (trīs) dienu laikā jānosūta paziņojums otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas. 
7.3. Izbeidzoties nepārvaramas varas apstākļiem, Puse, kuras saistību izpilde tikusi apgrūtināta ar nepārvaramas varas apstākļu iestāšanos, 3 (trīs) darba dienu laikā paziņo otrai Pusei par šādu apstākļu pastāvēšanas izbeigšanos un priekšlikumiem turpināt savas ar šo Līgumu uzņemtās saistības.
7.4. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem, noslēdzot par to atsevišķu vienošanos.
7.5. Ja nepārvaramas varas apstākļi turpinās ilgāk par 1 (vienu) mēnesi, Pusēm ir tiesības vienpusēji izbeigt šī Līguma darbību bez zaudējumu kompensācijas, veicot norēķinu par Izpildītājam faktiski padarīto darbu.

8. KONFIDENCIALITĀTE UN PERSONAS DATI

8.1. Pusei ir tiesības apstrādāt no otras Puses iegūto informāciju, t.sk. ierobežotas pieejamības informāciju tikai Līgumā un/vai normatīvajos aktos noteiktajā apjomā ar mērķi nodrošināt Līgumā noteikto saistību izpildi, veicot apstrādi godīgi un saskaņā ar spēkā esošajiem tiesību aktiem, tajā skaitā ievērojot Eiropas Savienības un Latvijas Republikas normatīvajos aktos noteiktās prasības šādu datu apstrādei un aizsardzībai.
8.2. Par ierobežotas pieejamības informāciju šī Līguma ietvaros uzskatāma tāda informācija, kas ir paredzēta ierobežotam personu lokam sakarā ar darba vai dienesta pienākumu veikšanu un kuras izpaušana vai nozaudēšana šīs informācijas rakstura un satura dēļ apgrūtina vai var apgrūtināt iestādes darbību, nodara vai var nodarīt kaitējumu personu likumiskajām interesēm.
8.3. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līguma izpildi saistītu dokumentu saturu un citu informāciju, kas iegūta Līguma noteikumu izpildīšanas procesā, kā arī Pušu rīcībā esošo tehnisko, komerciālo un citu informāciju par otru Pusi un tā darbību. Puses ir atbildīgas par to, lai to amatpersonas, darbinieki un konsultanti, kuru rīcībā ir noteiktā informācija, neizpaustu to trešajām personām un ievērotu konfidencialitātes ievērošanas pienākumu. Pusēm ir tiesības izpaust ierobežotu informāciju trešajām personām tikai pēc otras Puses rakstveida piekrišanas saņemšanas, izņemot normatīvajos aktos noteiktos gadījumus un kārtību.
8.4. Pusēm ir tiesības apstrādāt no otras Puses iegūtos fizisko personu datus tikai Līgumā un/vai normatīvajos aktos noteiktajā apjomā ar mērķi nodrošināt Līgumā noteikto saistību izpildi, veicot apstrādi godīgi un saskaņā ar spēkā esošajiem tiesību aktiem, tajā skaitā ievērojot Eiropas Savienības un Latvijas Republikas normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai ievērot Fizisko personu datu apstrādes un Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
8.5. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līguma izpildi saistītos fizisko personu datus, kas iegūta Līguma noteikumu izpildīšanas procesā. Fizisko personu dati, ko Līguma darbības laikā katra puse iegūst no otras puses, bez iepriekšējās saskaņošanas ar otru pusi var tikt izplatīta, atklāta, nodota tikai normatīvajos aktos paredzētajos gadījumos un kārtībā.
8.6. Puses nodrošina: 1) informācijas konfidencialitātes un datu aizsardzības prasību ievērošanu no savu darbinieku, pilnvaroto pārstāvju un citu saistīto personu puses, kurām dati ir vai var būt pieejami uz Līguma vai tiesiska pamata, 2) informācijas un personas datu aizsardzības prasību ievērošanu no ārpakalpojumu sniedzēju puses, kuriem ir iespējams piekļūt vai pastāv iespēja piekļūt datiem, 3) ka tam uzticētie personas dati netiks izmantoti savām vajadzībām vai citiem, no Līguma neizrietošiem mērķiem, vai citādi, kā vien saskaņā ar otras Puses norādījumiem, ja vien to darīt nepieprasa tiesību akti.
8.7. Puses apliecina un garantē, ka tiks īstenoti atbilstoši tehniskie un organizatoriskie pasākumi tādā veidā, ka Līguma ietvaros iegūtās informācijas aizsardzībā tiks ievērotas normatīvo aktu prasības un tiks nodrošināta datu subjekta tiesību aizsardzība, tādā mērā, kādā tie var tikt saprātīgi attiecināti uz Pusēm Līgumā noteikto uzdevumu izpildei.
8.8. Puses apliecina, ka gan līguma darbības laikā, gan pēc Līguma darbības izbeigšanās tās nodrošinās Līguma darbības laikā iegūtās informācijas konfidencialitāti un personas datu aizsardzību neatkarīgi no informācijas iegūšanas (rakstiski, mutiski vai elektroniski) un uzglabāšanas veida.
8.9. Puses apņemas nekavējoties informēt viena otru, ja tām kļūst zināms, ka kāda no personām, kurai saskaņā ar Līguma noteikumiem tika izpausta konfidenciāla vai personas datus saturoša informācija, ir pārkāpusi konfidencialitātes ievērošanas pienākumu. Puses piekrīt nodrošināt otrai Pusei visu nepieciešamo palīdzību saistībā ar jebkādiem Puses pasākumiem vai procedūrām, kuras tā var veikt vai ierosināt pret šādām personām saistībā ar šādu pārkāpumu.
8.10. Puses ir savstarpēji atbildīgas par šajā Līgumā paredzēto konfidencialitātes un datu aizsardzības prasību pārkāpšanas rezultātā radīto zaudējumu atlīdzināšanu.

9. PERSONĀLA UN APAKŠUZŅĒMĒJU MAIŅA
9.1. Pakalpojumu sniegšanai Izpildītājs piesaista iepirkuma ietvaros iesniegtā piedāvājumā norādīto personālu un apakšuzņēmējus.
9.2. Izpildītājs ir atbildīgs par piesaistītā personāla un apakšuzņēmēju sniegto Pakalpojumu atbilstību Līguma un normatīvo aktu noteikumiem/ prasībām.
9.3. Pakalpojumu izpildē Izpildītājam jānodarbina personāls, kas ir kvalificēts atbilstoši spēkā esošo normatīvo aktu prasībām (tostarp ir spēkā esošie sertifikāti un tamlīdzīgi apliecinājumi, ja attiecīgo Pakalpojumu sniegšanai tādi nepieciešami).
9.4. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste notiek saskaņā ar Publisko iepirkumu likuma 62.pantā noteikto kārtību.
9.5. Izpildītājs nav tiesīgs bez saskaņošanas ar Pasūtītāju veikt iepirkuma ietvaros iesniegtā piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus/ personālu Līguma izpildē. Papildu personāla iesaistīšana Līguma izpildē ir pieļaujama tikai ar Pasūtītāja rakstveida saskaņošanu. Pasūtītājs var prasīt personāla un apakšuzņēmēja viedokli par nomaiņas iemesliem. 
9.6. Izpildītājs ir tiesīgs nomainīt personālu, kuru tas ir iesaistījis Līguma izpildē un par kuru ir sniedzis informāciju Pasūtītājam iepirkumā iesniegtajā piedāvājumā un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkumā Izpildītājs balstījies, lai apliecinātu savas kvalifikācijas atbilstību noteiktajām prasībām, tikai ar Pasūtītāja rakstveida piekrišanu.
9.7. Pasūtītājs nepiekrīt Līguma izpildē iesaistītā personāla vai apakšuzņēmēju nomaiņai, ja pastāv kāds no šādiem nosacījumiem: 	
9.7.1. Izpildītāja piedāvātais personāls vai apakšuzņēmējs neatbilst paziņojumā par līgumu vai iepirkuma nolikumā noteiktajām prasībām, kas attiecas uz personālu vai apakšuzņēmējiem;
9.7.2. tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma nolikumā noteiktajām prasībām, un piedāvātajam apakšuzņēmējam nav vismaz tāda pati kvalifikācija uz kādu Izpildītājs ir atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4. un 11. punktā minētajiem izslēgšanas iemesliem;
9.7.3. piedāvātais apakšuzņēmējs, kura sniedzamo Pakalpojumu vērtība ir vismaz 10 000,00 euro, atbilst Publisko iepirkumu likuma 42. panta otrās daļas 1., 2., 3., 4. un 11. punktā minētajiem izslēgšanas iemesliem;
9.7.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.8. Lai pārbaudītu, vai uz Izpildītāja piedāvāto personālu vai apakšuzņēmēju neattiecas kāds no Līguma 9.7.punktā minētajiem nosacījumiem, Izpildītājam 10 (desmit) darba dienu laikā no pieprasījuma saņemšanas jāiesniedz Pasūtītāja pieprasītie dokumenti.
9.9. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu iepirkumā.
9.10. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.11. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai.
9.12. Pasūtītājs pieņem un rakstveidā paziņo Izpildītājam lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai.
9.13. Izpildītājam ir jānomaina ikviens no Pakalpojumu sniegšanā iesaistītā personāla (neatkarīgi no tā, vai konkrētais speciālists tika sākotnēji norādīts piedāvājumā vai arī tika nomainīts Līguma izpildes laikā), ja to pieprasa Pasūtītājs un pamato ar kādu no šādiem iemesliem:
9.13.1. atkārtota pavirša savu pienākumu pildīšana;
9.13.2. Līgumā un/ vai normatīvajos aktos noteikto saistību vai pienākumu nepildīšana;
9.13.3. nekompetence vai nolaidība;
9.13.4. darba ieguldījuma apjoma neatbilstība, ko pierāda nodarbinātība citu līgumu izpildē, ja visu līgumu izpildei nepieciešamais darba laiks pārsniedz darba tiesības regulējošajos normatīvajos aktos noteikto normālā darba laika maksimumu.
9.14. Izpildītājam jebkurā gadījumā ir jāinformē Pasūtītājs par apakšuzņēmējiem, kurus tas piesaista Līguma izpildē, norādot šādu informāciju:
9.14.1. par Pakalpojumiem, kurus plānots nodot attiecīgajam apakšuzņēmējam;
9.14.2. piesaistītā apakšuzņēmēja sniedzamo Pakalpojumu procentuālo īpatsvaru pret visu Līgumā noteikto Pakalpojumu vērtību;
9.14.3. piesaistītajam apakšuzņēmējam nododamo darbu vērtība naudas izteiksmē bez PVN.
9.15. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojumu sniegšanā.

10. GARANTIJA
10.1. Sniegto Pakalpojumu un veikto darbu garantijas laiks ir 12 (divpadsmit) mēneši, bet izmantoto rezerves daļu garantijas laiks ir 24 (divdesmit četri) mēneši no pieņemšanas – nodošanas akta abpusējas parakstīšanas dienas, izņemot gadījumus, kad izmantoto rezerves daļu garantijas laiks ir īsāks par 24 (divdesmit četriem) mēnešiem, saskaņā ar ražotāja noteikto rezerves daļu garantijas termiņu.
10.2. Darbu pieņemšanas nodošanas aktā veicama atzīme par garantijas perioda attiecināmību un termiņu.
10.3. Garantijas saistības izpildāmas bez samaksas ne vēlāk kā 24 (divdesmit četru) stundu laikā kopš pieteikuma saņemšanas brīža.
10.4. Izpildītājs apņemas bez maksas novērst jebkuru sniegto Pakalpojumu/ veikto Remontdarbu un uzstādīto rezerves daļu defektu, ja defekts ir atklāts garantijas termiņā, izņemot Līguma 10.5.punktā minētājos gadījumos.
10.5. Rezerves daļu, sniegto Pakalpojumu un veikto Remontdarbu garantija neattiecas uz defektiem, kas radušies:
10.5.1. ekspluatējot Iekārtas neatbilstoši to ekspluatācijas mērķim;
10.5.2. apzinātu bojājumu Iekārtām konstatēšanas gadījumā;
10.5.3. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Iekārtām vai Iekārtu lietošanu tādā veidā, kas ir pretrunā ar to lietošanas mērķi;
10.5.4. nepārvaramas varas apstākļu rezultātā (ugunsgrēki u.c. stihiskas nelaimes).
10.6. Izpildītājs garantē iekārtu drošu darbību atbilstoši izgatavotājrūpnīcas tehniskiem datiem, visā Līguma darbības termiņā.
10.7. Ja iekārtu apkopes rezultātā tiek bojāta iekārtu droša, atbilstoši izgatavotājrūpnīcas prasībām, darbība, tad Izpildītājam jāsedz Pasūtītājam visi tiešie zaudējumi, kas radušies atjaunojot iekārtu drošu darbību.
10.8. Izpildītājs garantijas laikā atkārtoti konstatētu defektu novērš par saviem līdzekļiem.

11. CITI NOTEIKUMI
11.1. Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.
11.2. Pušu strīdi tiek izskatīti, vienojoties. Ja vienošanās netiek panākta, tad jebkurš strīds, nesaskaņa vai prasība, kas izriet no Līguma, izšķirama Latvijas Republikas tiesā normatīvajos aktos paredzētajā kārtībā.
11.3. Nevienai no Pusēm nav tiesību nodot savas saistības trešajai personai bez otras Puses rakstiskas piekrišanas.
11.4. Puse 3 (trīs) darba dienu laikā informē otru Pusi par rekvizītu maiņu.
11.5. Pušu pārstāvji:
11.5.1. Izpildītāja pārstāvis: ___________, tālr.:_________, e–pasts: ________. Izpildītāja atbildīgais pārstāvis par Līguma izpildi ir tiesīgs parakstīt Līgumā paredzētos aktus, rēķinus vai citus ar Līguma izpildi saistītos dokumentus, nodrošina operatīvu lēmumu pieņemšanu, ir tiesīgs atsevišķu noteiktu jautājumu risināšanā nozīmēt citu atbildīgo pārstāvi, par to paziņojot Pasūtītājam;
11.5.2. Pasūtītāja pārstāvis: ___________, tālr.: _________, e–pasts: ________. Pasūtītāja atbildīgais pārstāvis par Līguma izpildi ir tiesīgs parakstīt Līgumā paredzētos aktus, rēķinus vai citus ar Līguma izpildi saistītos dokumentus, nodrošina operatīvu lēmumu pieņemšanu, ir tiesīgs atsevišķu noteiktu jautājumu risināšanā nozīmēt citu atbildīgo pārstāvi, par to paziņojot Izpildītājam.

12. NOBEIGUMA NOTEIKUMI
12.1. Līgums ar tā pielikumiem ir sastādīts latviešu valodā uz __ (______) lapām, 3 (trīs) eksemplāros ar vienādu juridisko spēku. Viens Līguma eksemplārs atrodas pie Pasūtītāja, otrs Līguma eksemplārs pie Izpildītāja, un trešais – Rēzeknes valstspilsētas pašvaldības Centrālās administrācijas Iepirkumu nodaļā./ Līgums ar tā pielikumiem sastādīts latviešu valodā uz __ (_____) lapām elektroniskā dokumenta veidā un parakstīts elektroniski ar drošu elektronisko parakstu, kas satur laika zīmogu.
0. Līgumam pievienoti šādi pielikumi:
0. Līguma 1.pielikums – Tehniskā specifikācija uz _____ (_______) lp.;
0. Līguma 2.pielikums – Finanšu piedāvājums uz ____(________) lp.;
0. Līguma 3.pielikums – Objektu apkalpošanas grafiks uz __ (__)  lp.;
0. _______________.

13. PUŠU REKVIZĪTI UN PARAKSTI

              Pasūtītājs:                                                                                             Izpildītājs:


